cyanic-selkie/wikianc huggingface dataset:
Իսկական այծկիթներ
Կենսակերպ
Մոնոգամ են, բայց զույգերը կայուն չեն։ Բնադրում են գետնի վրա։ Բազմանում են ձվադրմամբ։ Հատուկ բներ չեն պատրաստում։ Ձուն դնում են ուղղակիորեն հողի վրա, ավելի հաճախ՝ ասեղնատերևի, անցյալ տարվա սաղարթի, փտած ծառի փտափոշու վրա։ Այն վայրում, որտեղ դրել են ձուն, մի փոքր խորացում է ձևավորվում ։
Տարածում
Ընտանիքն ընդգրկում է 89 տեսակ, որոնցից 6-ը, այսպես թե այնպես, վտանգված են և գտնվում են Բնության պահպանության համաշխարհային միության Կարմիր գրքի պահպանության ներքո։ Մասնավորապես, կրիտիկական վիճակում (CR) տաքսոնի կարգավիճակ ունեն պուերտոռիկյան այծկիթը (Caprimulgus noctitherus) և Ճամայկայում ապրող Siphonorhis americana տեսակը։ Այծկիթները լայնորեն տարածված են աշխարհում, սակայն բացակայում են Հյուսիսային տայգաների և մերձբևեռաշրջանային մասերում, ամենաշոգ անապատներում և հեռավոր օվկիանոսային կղզիներում։
Գրեթե ամբողջ աշխարհում տարածված է Caprimulgus ցեղը, որն ունի ավելի քան 50 տեսակ։ Արևելյան Եվրոպայում և Հյուսիսային Ասիայում տարածված են այծկիթների միայն երեք տեսակ, որոնք բոլորը պատկանում են այս ցեղին ։
Սովորական, ինչպես նաև Հյուսիսային Ամերիկայից մինչև Կանադա բնակվող Վիրջինիայի մթնշաղային այծկիթը (Chordeiles minor) համարվում է հեռավոր չվողներ են․ ձմռանը չվում են արևադարձային շրջաններ՝ համապատասխանաբար Աֆրիկայի և Հարավային Ամերիկայի։ Ամերիկյան սպիտակավզիկը, որը բնակվում է Մեծ հարթավայրերում, այլ թռչունների համեմատ ունի յուրահատուկ հնարավորություն. այն կարողանում է քուն մտնել, որը կարող է տևել մի քանի շաբաթից մինչև մի քանի ամիս։ Այլ տեսակներ, որոնք բնակվում են ավելի տաք տարածքներում, վարում են կամ նստակյաց կամ քոչվոր ապրելակերպ, կամ ձմեռում են բնադրման տարածքից համեմատաբար կարճ հեռավորության վրա։ Վերջիններիս թվին կարելի է դասել Պիրենեյան թերակղզու և Հյուսիսային Աֆրիկայի կարմրավզիկ այծկիթին (Caprimulgus ruficollis) և Հարավային Աֆրիկայի կարմրաթուշ այծկիթին (Caprimulgus rufigena):
Դասակարգում
Ընտանիքը բաժանվում է երկու ենթաընտանիքի․ առավել մեծ է Caprimulginae ենթաընտանիքը, որը միավորում է մոտ 70 տեսակ և տարածված է երկու կիսագնդերում և Chordeilinae ենթաընտանիքը, որն ունի 9 տեսակ և տարածված է արմտյան կիսագնդում։ Արտաքին հատկանիշներով երկու խմբերն էլ շատ ընդհանրություններ ունեն, թեև Caprimulginae-ի ներկայացուցիչների փետրավորումն ավելի փափուկ է, իսկ բերանի անկյուններում առկա են պինդ շոշափուկներ, որոնք թռչունը, ամենայն հավանականությամբ, օգտագործում է թռչող պինդ միջատներից աչքերը պաշտպանելու համար։ Որոշ տաքսոնոմիկ համակարգեր, ինչպես օրինակ՝ ԴՆԹ-ի հիբրիդացման վերլուծության վրա հիմնված Սիբլի-Ալքվիստի դասակարգումը, հարավասիական այծկիթների (Eurostopodus) տեսակներից 7 ցեղ առանձնացնում է  Eurostopodidae ինքնուրույն ընտանիքում։ .
Արտաքին հղումներ
Կատեգորիա:Թռչուններ Կատեգորիա:Թռչունների ընտանիքներ Կատեգորիա:Կենդանիների ընտանիքներ
Օվաջիկ
Օվաջիկ, գյուղաքաղաք (գյուղ, ավան) Արևմտյան Հայաստանում, Խարբերդի վիլայեթի Օվաջիկի գավառակում : Գտնվում էր Խոզաթ գյուղաքաղաքից հյուսիս-արևմուտք, Սարե-Սալթիկ լեռնաշղթայից արևելք, Տուժիկ-բաբա լեռից արևմուտք: Հանդիսանում էր գավառակի կենտրոն: Եղել է գայմագամի նստավայր:
Բնակչություն
XX դարի սկզբին ուներ 33 տուն՝ 380 հայ և 336 տուն՝ 2016 քուրդ բնակչով :
Ծանոթագրություններ
Կատեգորիա:Արևմտյան Հայաստանի գյուղեր
Ուիլյամ Ալոնսո
Ուիլյամ Ալոնսո (William Alonso, ), ամերիկացի տնտեսագետ, Ալոնսոյի մոդելի հեղինակ։
Կենսագրություն
Ծնվել է Բուենոս Այրեսում, տեղափոխվել է Ամերիկայի Միացյալ Նահանգներ 1946 թվականին՝ Խուան Դոմինգո Պերոնի ղեկավարության շրջանում, իր հոր՝ Ամադո Ալոնսոյի՝ առաջատար իսպանացի լեզվաբանի հետ միասին, որը այդ ժամանակ նշանակվել էր աշխատանքի Հարվարդի համալսարանում։ 1954 թվականին ստացել է Հարվարդի համալսարանի ճարտարապետության բնագավառի բակալավրի աստիճան, 1956 թվականին՝ Հարվարդի համալսարանի քաղաքային պլանավորման պետական կառավարման մագիստրոսի կոչում, 1960 թվականին՝ Փենսիլվանիայի համալսարանի տարածքաբանության դոկտորական աստիճան ։
1960 - 1961 թվականներին Ալոնսոն որպես տնօրեն և ուսուցիչ աշխատել է Ինդոնեզիայի Բանդունգա տեխնոլոգիական ինստիտուտի տարածքային և քաղաքային պլանավորման ֆակուլտետում։
1962 թվականին որպես հրավիրյալ դասախոս աշխատել է Վենեսուելայի Կենտրոնական համալսարանում։
Ալոնսոն նաև աշխատել է Յեյլի համալսարանում, Բերկլիի կալիֆոռնիական համալսարանում և Սթենֆորդի համալսարանում։
1964 թվականին ստեղծել է «Տեղադրվածություն և հողօգտագործում» աշխատանքը, որում որոշել է քաղաքային շրջակա տարածաշրջանում հողային ռենտայի ձևավորման մոդելավորված մոտեցումը։ Այդ մոդելը դարձել է քաղաքի տնտեսագիտության հիմնասյուներից մեկը։
1976 թվականին դարձել է Հարվարդի համալսարանի Բնակչության հետազոտությունների կենտրոնի տնօրեն։
1978 թվականին դարձել է Հասարակական առողջապահության ֆակուլտետի պրոֆեսոր, իսկ 1983 թվականից մինչև 1984 թվականը եղել է Արվեստների և գիտությունների ֆակուլտետի սոցիոլոգիայի ամբիոնի ղեկավարի պարտականություններ կատարողը։
Ալոնսոն եղել է մի շաք հաստատությունների խորհրդատու և խորհրդական, այդ թվում՝ ԱՄՆ-ի առևտրի նախարարության, ԱՄՆ-ի գյուղատնտեսության նախաարության, բնակարանաշինության և քաղաքային զարգացման նախարարության, Համաշխարհային բանկի, ազգաբնակչության շրջանում ՄԱԿ-ի հիմնադրամ և Ֆորդի հիմնադրամ։
1999 թվականի փետրվարի 11-ին 66 տարեկան հասակում Ուիլյամը մահացավ ։
Հիմնական գաղափարներ
Ուիլյամ Ալոնսոն մշակել է քաղաքում և քաղաքամերջ շրջաններում հողի շուկայի մոդելը (Ալոնսոյի մոդել)՝ Թյունենի մոդելի հիմքի վրա՝ հարմարեցնելով այն քաղաքային հողերի շուկային (գյուղականի պես)։ Քաղաքը ներկայացված է որպես «կենտրոնական գործնական շրջան», որի շուրջը բնակեցվում են աշխատողները։ Քաղաքում մրցակցություն է գնում հողի համար, որը տարբեր ձևերով են օգտագործում. գրասենյակներ, խանութներ, բնակարաններ։ Ընկերություններն ու տնային տնտեսությունները (պետությունը չի ընդգրկել իր մոդելի մեջ) ունեն իրենց վարձակալման տոկոսադրույքի գործառույթները, որոնք ցույց են տալիս քաղաքի հարաբերական կենտրոնի տեղակայվածության համար վճարելու պատրաստակամությունը ։
Քաղաքներում հողի գինը արագորեն աճել է Երկրորդ համաշխարհային պատերազմից հետո։ Այդ աճը դիտարկվում էր հիմնականում մեծ քաղաքների ծայրամասերում, մինչդեռ կենտրոնում հողի գինը կա՛մ աճում էր աննշան կերպով, կա՛մ ընդհանրապես ընկնում։ Ծայրամասերի գների աճը կապված էր քաղաքից դուրս գտնվող տարածքների նկատմամբ պահանջարկի աճով, որտեղ մերձքաղաքային շրջանների աճը անվանակոչվել էր սուբուրբանիզացիա։ Բացի այդ՝ քաղաքների սահմանները ընդլայնվում ընդլայնվում էին իսկ խտության միջին աստիճանը նվազում էր ։
Ալոնսոն առաջարկեց, որ բնակչության՝ քաղաքից հեռանալը կապված էր երկու գործոնների հետ՝ եկամուտների աճով և տրանսպորտային ենթակառուցվածքի բարելավմամբ։
Ծանոթագրություններ
Կատեգորիա:Ամերիկացի տնտեսագետներ Կատեգորիա:Հարվարդի համալսարանի դասախոսներ Կատեգորիա:20-րդ դարի ամերիկացի տնտեսագետներ Կատեգորիա:Հարվարդի համալսարանի շրջանավարտներ
Արմեն Ավանեսյան (փիլիսոփա)
Արմեն Ավանեսյան, ավստրիացի փիլիսոփա, գրականության տեսաբան և քաղաքական տեսաբան։ Նա դասավանդել է Բեռլինի ազատ համալսարանում, ի թիվս այլ հաստատությունների, և կրթաթոշակառու էր Կոլումբիայի համալսարանի և Եյլի համալսարանի գերմանական բաժիններում։ Արվեստի և փիլիսոփայությանն մեջ սպեկուլյատիվ ռեալիզմի և աքսելերացիոնիզմի վերաբերյալ նրա աշխատանքը լայն լսարան է գտել ակադեմիական շրջանակներից դուրս։
Կյանք
Ծագումով հայ Արմեն Ավանեսյանը ծնվել է 1973 թվականին Վիեննայում։ Ուսուցանել է փիլիսոփայություն և քաղաքագիտություն Փարիզում Ժակ Ռանսիերի մոտ։ Բիլեֆելդի համալսարանում պահպանողական տեսաբան Կարլ Հայնց Բորերի ղեկավարությամբ ավարտել է իր ատենախոսությունը՝ «Հեգնական ոգու ֆենոմենոլոգիան. էթիկան, պոետիկան և քաղաքականությունը արդիականության մեջ» վերնագրով։ Մի քանի տարի աշխատել է որպես ֆրիլանս լրագրող, ամսագրի խմբագիր (Le Philosophoire, Փարիզ) և Լոնդոնի հրատարակչական ոլորտում։
2007-2014 թվականներին դասավանդել է Բեռլինի ազատ համալսարանի Պիտեր Շոնդիի համեմատական ​​գրականության ինստիտուտում։ 2011 թվականին նա հրավիրված դասախոս էր Կոլումբիայի համալսարանի գերմանական ամբիոնում, իսկ 2012 թվականին՝ Եյլի համալսարանի գերմանական ամբիոնում։ 2013 թվականից նա այցեր է կատարել և հանդիպումներ ունեցել արվեստի մի շարք դպրոցներում (Նյուրնբերգում, Վիեննայում, Բազելում, Կոպենհագենում, Կալիֆորնիա) ։ 2014 թվականին նա դարձել է փիլիսոփայության և քաղաքական տեսության մեջ մասնագիտացված բեռլինյան «Merve Verlag» հրատարակչության գլխավոր խմբագիրը։ 2011 թվականին Արմեն Ավանեսյանը հիմնել է երկլեզու հետազոտական ​​և հրատարակչական «Speculative Poetics» հարթակը, որը համախմբում է փիլիսոփաներին, գրողներին և արվեստագետներին ամբողջ աշխարհից՝ նոր տեսական գիտակարգ ստեղծելու գաղափարի շուրջ։
Կարիերա
Իր ատենախոսությանը, որում նա արդեն ուսումնասիրել էր արվեստի, քաղաքականության և փիլիսոփայության հատման կետում ծնված երևույթները, հաջորդեց Ավանեսյանի միտումը գրականության տեսության և լեզվի փիլիսոփայության մեջ նոր մոտեցում մշակելու հարցում ։ Համագործակցելով այնպիսի գործընկերների հետ, ինչպիսին է Անկե Հենիգը, նա սկսեց աշխատել 2011 թվականին՝ նոր սպեկուլյատիվ-գոյաբանական մոտեցումները քսաներորդ դարի լեզվի փիլիսոփայությունների հետ կապելու ուղղությամբ, որոնց արդյունքում առավելապես ստեղծվեցին երկու համահեղինակ գրքեր՝ «Ներկա ժամանակ. պոետիկա» (2012, անգլերեն թարգմանություն 2015) և «Metanoia. A Speculative Ontology of Language, Thinking and the Brain» (2014, անգլերեն թարգմանությունը հաջորդեց 2016 թվականին)։ Ավելին, նա հիմնարար դեր խաղաց աքսելերացիոնիզմի գաղափարը գերմանալեզու քաղաքական փիլիսոփայության մեջ բերելու համար։ 2015 թվականին «Wired Magazine»-ը նրան անվանեց մտավոր նորարար՝ հատկապես նշելով նրա մտահոգությունը հետկապիտալիստական ​​գաղափարների հետ կապված ։
Ավանեսյանի աշխատանքը սկսել է տարածվել հիմնականում ակադեմիայի շրջանակներից դուրս։ Այն ներառում է լայնորեն քննարկված հայտարարություններ ընթացիկ հարցերի վերաբերյալ, ինչպիսիք են Եվրոպայի միգրացիոն ճգնաժամը, բազմաթիվ դասախոսություններ միջազգային արվեստի և մշակույթի ասպարեզում, ինչպես նաև մեծ թվով հարցազրույցներ և ինտելեկտուալ դիմանկարներ։ Դասական ակադեմիական հիմնական հոսքից դուրս Ավանեսյանին բազմիցս հաջողվել է հրապարակային խոսքի մեջ ներմուծել նոր հասկացություններ և տեսական համաստեղություններ ։ Դրանք մասամբ բաղկացած են նորաբանություններից, մասամբ՝ փոքր շրջանակներում օգտագործվող հասկացություններից, որոնք Ավանեսյանի աշխատանքը որպես խմբագիր վերարտադրում են գերմանալեզու համատեքստում։ Օրինակների թվում են «Սպեկուլյատիվ ռեալիզմ», «Արագացում», «Քսենոֆեմինիզմ», «Հիպերստիցիա» և, վերջին շրջանում, «Ժամանակային բարդույթ:. հետժամանակակից» հասկացությունը։ Ընդ որում, հիպերստիցիան սոսկ մեկ այլ հասկացություն չէ, այն նաև նախագծում է մեթոդ, այն է՝ գաղափարների կամ հորինվածքների արդիականացում ներկայում, ապագայից դուրս։ Ավանեսյանի գրքերը թարգմանվել են մի քանի լեզուներով՝ անգլերեն, ռուսերեն, հոլանդերեն, իսպաներեն և ֆրանսերեն։
Գրականագիտություն
Ավանեսյանի վաղ հրատարակությունները հիմնականում լեզվաբանության, իմաստաբանության և գրականագիտության վերաբերյալ գիտական ​​գրքեր և էսսեներ են։ Նրա փիլիսոփայական առաջընթացը տեղի ունեցավ «Սպեկուլյատիվ ռեալիզմի» (Realism Now) մասին խմբագրված հատորներով և «#Արագացում» գրքի գերմանական հրատարակությամբ։ Մերվե տեղափոխվելուց հետո նա կենտրոնացավ ներկայիս, դեռևս չհաստատված փիլիսոփայության խմբագրման վրա՝ հատկապես անդրադառնալով ֆեմինիզմի, ֆինանսական տեսության և տեխնոլոգիայի հարցերին։ Նա նաև գրքեր է հրատարակել, որտեղ քննարկվում է փիլիսոփայությունը բանաստեղծականացնելու հնարավորությունը։
Արվեստ
Ավանեսյանին կարելի է համարել նաև հետժամանակակից արվեստագետ։ Նա օգտագործում է ոչ միայն դասական հրատարակության ձևաչափեր, այլև արվեստի փառատոներ և ցուցահանդեսներ։ 2015 թվականի «Վաղը այսօր /Ընտրված Վիեննայի կողմից» պատկերասրահի փառատոնը, օրինակ, հիմնված էր Ավանեսյանի համանուն էսսեի վրա և միավորում էր քսան համադրողների աշխատանք փաստացի հետկապիտալիզմի գաղափարի հետ։ Իններորդ բեռլինյա Բիենալեի շրջանակներում Ավանեսյանը անցկացրեց երիտասարդ համադրողների տասնօրյա աշխատաժողով՝ նվիրված ժամանակակից արվեստի տնտեսական և քաղաքական մոդելների այլընտրանքներին ։ Ավանեսյանը մշտական ​​հեղինակ է այնպիսի արվեստի ամսագրերի, ինչպիսիք են «Spike»-ը, «Texte zur Kunst»-ը և DIS Magazine-ը։ Նա նաև հաճախ է գրում արվեստի մասին փիլիսոփայական համատեքստում։ Արդեն մի քանի տարի է, ինչ Ավանեսյանը համագործակցում է գրաֆիկ նկարիչ Անդրեաս Թոփֆերի հետ, ինչը հանգեցրել է տպագիր («Merve and Sternberg Press»-ի հետ) հրատարակությունների։
Ռադիո
Սյունակագիր Գեորգ Դիեզի, մեդիատեսաբան Փոլ Ֆեյգելֆելդի և հեղինակ Ջուլիա Զանգեի հետ Արմեն Ավանեսյանը վարում է «60 Հերց» թոք շոուն, որը հեռարձակվում է ամեն երկուշաբթի Բեռլինի համայնքային ռադիոյով։ Շոուն իրենից ներկայացնում է 2010-ական թվականների առօրյայի մասին հարցազրույցների և զրույցների տեսքով գեղարվեստական վերարտադրություն։ Դրվագները սովորաբար հեռարձակվում են անգլերեն և գերմաներեն լեզուների խառնուրդով։
Մել (Կալվադոսի գավառ)
Մել (Meulles), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 399 մարդ, բնակչության խտությունը` 24.49 մարդ/կմ²։ Բնակավայրը զբաղեցնում է 16.29 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։
Աշխարհագրություն
Գտնվում է Փարիզ քաղաքից 150 կմ արևմուտք, Կան քաղաքից` 60 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 66։ Ակտիվության ցուցանիշը կազմում է 72,2 %։ 171 աշխատունակ մարդկանցից աշխատել է 149 անձ (79 տղամարդ և 70 կին)։ Գործազուրկ են եղել 22 անձ (12 տղամարդ և 10 կին)։ 66 անաշխատունակներից 17-ը եղել են աշակերտներ կամ ուսանողներ, 26-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սերգեյ Ավագյան (այլ կիրառումներ)
Սերգեյ Ավագյան անուն-ազգանունը վերաբերում է՝
Ալիբեկդաղ
Ալիբեկդաղ, լեռ Կիլիկիայում, Կիլիկյան Տավրոսի արևմտյան կողմում։ Ձգվում է Կալիկադնոս գետի ձախ կողմում ։
Ծանոթագրություններ
Կատեգորիա:Կիլիկիայի լեռներ
Կապրեոմիցին
Հաճախակի կողմնակի ազդեցություններից են երիկամային խնդիրները, հավասարակշռության խախտումը և ներարկման տեղում ցավոտությունը ։ Այլ կողմնակի ազդեցություններից է կաթվածը, որի արդյունքում շնչելը դառնում է անհնար ։ Այն խորհուրդ չի տրվում օգտագործել ստրեպտոմիցինի, կամ այլ դեղորայքների հետ, որոնք կարող են վնասել 8-րդ գանգուղեղային նյարդը ։ Այն խորհուրդ չի տրվում օգտագործել հղիության ժամանակ, քանզի կարող է բերել երիկամային խնդիրների և լսողության կորստի երեխայի մոտ ։ Կապրեոմիցինը ամինոգլիկոզիդների ընտանիքին պատկանող հակաբիոտիկ է ։ Ազդեցության մեխանիզմը պարզ չէ ։
Կապրեոմիցինը առաջին անգամ ստացվել է Streptomyces capreolus-ից 1960 թվականին ։ Այն ԱՀԿ-ի դեղերի ցուցակում է, որպես առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկը ։ Զարգացող երկրներում արժեքը տատանվում է 6.25$-ից մինչև 8.98$ մեկ դեղաչափի համար ։
Ընկալության սպեկտր
Կապրեոմիցինը հիմնականում օգտագործվում է Mycobacterium tuberculosis-ով հարուցված ինֆեկցիաները բուժելու համար։ Mycobacterium tuberculosis-ի աճը ճնշվում է դեղի 2.5 μg/mL խտության դեպքում ։
Կողմնակի ազդեցություններ
Զգալի երիկամային թունավորում։ արյան կրեատինինի մակարդակի բարձրացում, արյան մեջ ազոտի մակարդակի բարձրացում, կրեատինինի թուլացած դուրսբերում, պրոտեինուրիա։ Այս դեղորայքի օգտագործման ամբողջ ընթացքում անհրաժեշտ է հետևել արյան երիկամային ցուցանիշներին։
8-րդ գանգուղեղային նյարդի վնասում. Կարող է դիտվել վեստիբուլյար ապարատի գործառույթի խանգարում, լսողության մինիմալ կորուստ՝ դեղորայքը 2-ից 4 ամիս օգտագործելուց հետո։
Նյարդամկանային պաշարման ախտանիշներ։
Կարող է առաջացնել ալերգիկ ռեակցիաներ՝ ցան, դեղորայքային տենդ, դեմքի այտուցվածություն, ասթմա, կրծքավանդակում ճնշման զգացողություն, որովայնային ցավ, անաֆիլակտիկ շոկ։
Փոխազդեցություններ
Ամինոգլիկոզիդների հետ օգտագործման դեպքում կարող է մեծացնել օտոտոքսիկ, նեֆրոտոքսիկ ազդեցությունը և նյարդամկանային պաշարումը, ինչի արդյունքում կարող է լինել լսողության կորուստ և համրություն։ Այս ազդեցությունը կարող է ժամանակավոր լինել, բայց ավելի հաճախ մշտական է։ Նյարդամկանային պաշարումը բերում է մկանային թուլության և շնչառական ֆունկցիայի թուլացման։ Հակախոլինէսթերազայի կամ կալցիումի աղերի օգտագործումը կարող է հանել այս պաշարումը։
Ամֆոտերիցին B-ի, վանկոմիցիի, բացիտրացինի, պարոմիցինի, ցիկլոսպորինի, կանամիցինի, ցիսպլատինի, բումետանիդի, ֆուրոսեմիդի հետ օգտագործման դեպքում մեծացնում է օտոտոքսիկությունը և նեֆրոտոքսիկությունը։
Նյարդամկանային պաշարումը հանող դեղերի հետ օգտագործման դեպքում կարող է թուլանալ նյարդամկանային պաշարումը։
Էթիլ սուլֆիդ իզոնիազիդի հետ օգտագործման դեպքում կողմնակի ազդեցությունները ավելի կարտահայտվեն։
Մեթօքսիֆլուրանի կամ պոլիմիքսինի ներարկման հետ համատեղելու դեպքում մեծանում է երիկամների թունավորումը և նյարդամկանային պաշարումը։
Օփիոիդների հետ կիրառման դեպքում շնչառական կենտրոնի ընկճումը կարող է ուժեղանալ, որը կբերի շնչառական ֆունկցիայի խանգարման կամ շնչառական պարալիզի։
Պատմություն
Կապրեոմիցինը հակաբորբոքային հակաբիոտիկ է, որը արտադրվել է ԱՄՆ-ում 1960 թվականին և կլինիկաներում սկսել է օգտագործվել 1968 թվականին։ 1979 թվականին կապրեոմիցինը սկսվեց օգտագործվել տուբերկուլոզի բուժման նպատակով։
Մոնդրագոն
Մոնդրագոն (Mondragón), քաղաք և մունիցիպալիտետ Իսպանիայում, մտնում է Գիպուսկո նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Ալտո Դեվա շրջանում։ Բնակչությունը 22011 մարդ (2010 թվականի տվյալներով)։ Տարածքը 30,80 կմ² է։ Քաղաքը պրովինցիայի վարչական շրջանից հեռու է 69 կմ։
Պատմություն
Քաղաքը հիմնադրվել է 15 թվականին։
Կրթություն և մշակույթ
Մանդրագոն համալսարան— մասնավոր համալսարան Բասկերի երկրում, պաշտոնապես հաստատված և ճանաչված է 1997 թվականից։
Պատկերասրահ
Կատեգորիա:Իսպանիայի քաղաքներ Կատեգորիա:1260 թվականին հիմնադրված բնակավայրեր
(5978) Կամինոկունի
(5978) Կամինոկունի (Kaminokuni), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 16-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,230528 ա. մ., առավելագույնը մոտենում է 1,9814 ա. մ. հեռավորության վրա և հեռանում 2,4796 ա. մ. ։ Արեգակի շուրջ մեկ ամբողջական պտույտ է կատարում 1216,77 երկրային օրվա ընթացքում, իր ուղեծրով շարժվելով միջինում 0,295864 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
The Jimi Hendrix Experience
The Jimi Hendrix Experience, բրիտանաամերիկյան ռոք խումբ, որը ստեղծվել է 1966 թվականի սեպտեմբերին Լոնդոնում։ Խմբի կազմի մեջ էին երգիչ, երգերի հեղինակ և կիթառահար Ջիմի Հենդրիքսը, թմբկահար Միթչ Միթչելը և բասիստ Նոել Ռեդինգը։ The Jimi Hendrix Experience խումբը գոյություն է ունեցել մինչև 1969 թվականի հունիս։ Այդ ժամանակի ընթացքում նրանք թողարկել են 3 ստուդիական ալբոմ և դարձել ռոք երաժշտության ամենահայտնի իրադարձություններից մեկը։
Նրանք մեծ դեր են ունեցել հարդ ռոքի և փսիխոդելիկ ռոքի մասսայականացման մեջ ։ The Experience-ը շատ հայտնի էր խմբի ֆրոնտմեն Ջիմի Հենդրիքսի խարիզմայի, հմտությունների և ոճի շնորհիվ ։ Խմբի բոլոր երեք ալբոմները՝ Are You Experienced-ը (1967), Axis: Bold as Love-ը (1967) և Electric Ladyland-ը (1968) ընդգրկվել են Rolling Stone ամսագրի «Բոլոր ժամանակների 500 մեծագույն ալբոմներ» ցանկում՝ 15-րդ, 82-րդ և 54-րդ հորիզոնականներին համապատասխանաբար։ 1992 թվականին The Jimi Hendrix Experience-ը ավելացվել է Ռոքնռոլի փառքի սրահ։
1969 թվականի հունիսին The Experience-ի փլուզումից հետո, Հենդրիքսը փորձարկում էր տարբեր խմբերի կազմերի հետ։ Սակայն 1970 թվականի ապրիլին նա ևս մեկ անգամ միացել է Միթչելի և բասիստ Բիլի Քոքսի հետ։ Տրիոն սկսել է իր Cry of Love շրջագայությունը։ Չունենալով նոր անվանում խմբի համար, տրիոն հաճախ գովազդվում էր որպես «Jimi Hendrix Experience»։ Անվանումն երբեք պաշտոնապես չի ձևակերպվել, սակայն մի քանի անգամ հայտնվել է խմբի ձայնագրությունների մեջ, որոնք թողարկվել են առանց Ռեդինգի մասնակցության ։
Պատմություն
Ջիմի Հենդրիքսը ժամանել է Անգլիա 1966 թվականի սեպտեմբերի 24-ին և իր նոր մենեջեր և Animals խմբի հիմնադիր և բասիստ Չես Չենդլերի, բասիստ Նոել Ռեդինգի և թմբկահար Միթչ Միթչելի հետ ստեղծել է վերադաշնակող խումբ ։ Միթչելը փորձառու թմբկահար էր Լոնդոնից, ով նախկինում եղել է Georgie Fame and the Blue Flames խմբի կազմում։ Հենդրիքսն ընտրել է Ռեդինգին երաժշտության հանդեպ իր վերաբերմունքի և սանրվածքի համար։ Ռեդինգը մինչ այդ կիթառ էր նվագում, սակայն խմբում սկսել է բաս կիթառ նվագել։ «The Jimi Hendrix Experience» անվանումը մտածել է խմբի բիզնես մենեջեր Մայքլ Ջեֆերին ։ «The Jimi Hendrix Experience»-ի առաջին պաշտոնական հայտնումը տեղի է ունեցել 1966 թվականի հոկտեմբերի 13-ին Ֆրանսիայի Էվրե քաղաքում։ Վեց օր անց խումբը նվագել է իր առաջին բրիտանակն համերգը Scotch of St James-ում կայացած փակ ցուցահանդեսի ժամանակ։
Սկզբում Հենդրիքսի համար որպես վերդաշնակող խումբ ստեղծված The Experience-ը հռչակի և քննադատների կողմից բարձր գնահատականների է արժանացել։ Հետևելով Cream խմբի օրինակին, The Jimi Hendrix Experience առաջին խմբերից էր, որոնք մասսայականացրել են «power trio» ձևաչափը, որը սահմանափակում էր ռոք խմբերի կազմը կիթառով, բասով և հարվածայիններով ։ Հենդրիքսը զուգակցում էր հիմնական և ռիթմ կիթառների ոճերը, օգտագործելով fuzz և wah-wah պեդալները տոնը փոխելու համար։ Միթչելն երբեմն օգտագործում էր ջազային գրուվներ, այն ժամանակ, երբ Ռեդինգը նվագում էր հասարակ բասային գծեր, որոնք օգնում էին ամրապնդել խմբի ձայնը։ Խումբը փսիխոդելիկ հագուստների և սանրվածքների թրենդ է առաջացրել։ Նրանց վաղ ելույթները, ինչպիսին է օրինակ The Bag O'Nails-ը Լոնդոնում, հաճախվում էին անգլիական ռոք բեմի ամենախոշոր աստղերի կողմից, ներառյալ The Beatles, The Rolling Stones խմբի անդամներին և կիթառահարներ Ջեֆ Բեքին և Էրիկ Կլեպտոնին։ The Who խմբի անդամ Փիթ Թաունսենդը խոստովանել է․ «Ջիմին փոխել է էլեկտրակիթառի ամբողջ ձայնը և տակնուվրա արել ռոքի աշխարհը»։ Կլեպտոնը համաձայնվել է․ «Այն բանից հետո, երբ ես Փիթ Թաունսենդի հետ որոշել եմ տեսնել, թե ինչպես է նա նվագում, ես մտածել եմ, որ վերջ՝ մեր համար խաղն ավարտված է» ։
Խումբը հայտնի է դարձել ԱՄՆ-ում 1967 թվականի Monterey Pop փառատոնից հետո, որն առաջին խոշորագույն ռոք երաժշտական փառատոններից էր ։ Ելույթն ավարտվել է այն բանով, որ Հենդրիքսը այրել է իր փսիխոդելիկ ներկված Fender Stratocaster-ը ։ Փառատոնից հետո նրանք գաստրոլներով հանդես են եկել The Monkees-ի հետ, սակայն լքել են շրջագայությունը լսարանի ռեակցիայի բացակայության պատճառով ։ Experience-ի հետ Հենդրիքսը ձայնագրել է մի շարք հիթ սինգլներ, ինչպիսիք են «Hey Joe», «Purple Haze», «The Wind Cries Mary», «Burning of the Midnight Lamp» և «All Along the Watchtower» երգերը, և երեք հաջող ալբոմներ՝ «Are You Experienced», «Axis: Bold as Love» և «Electric Ladyland»։ 1969 թվականի ապրիլին, սակայն, Հենդրիքսի և Ռեդինգի հարաբերությունների վատացումը հասել է իր գագաթնակետին, և Հենդրիքսը զգացել է, որ տրիոյի ձևաչափը դանդաղեցնում է իր կարիերայի զարգացումը ։
Սկզբնական կազմով խումբը հանդես է եկել բավականին երկար, որպեսզի կատարի բոլոր պարտականությունները, որոնցից վերջինը 1969 թվականի հունիսի 29-ի Denver Pop փառատոնն էր։ Իմանալով, որ Հենդրիքսը պլանավորում է լայնեցնել Experience-ի գիծը առանց նրա հետ խորհրդակցելու, Ռեդինգը լքել է խումբը և վերադարձել Անգլիա։
Հենդրիքսը և Միթչելը փորձարկել են մեծ նվագախմբի հետ, որը ներառում էր բասիստ Բիլի Քոքսին։ Երբեմն նրանց անվանում են գնչուական Արև և Ծիածան։ Նրանք ելույթ են ունեցել Վուդստոք փառատոնին 1969 թվականի օգոստոսին։ Նոյեմբերին, խումբը բաժանվել է և Հենդրիքսը վերադարձել է տրիոյի ձևաչափին Քոքսի և թմբկահար Բադի Մայլսի հետ։ «Band of Gypsys» ալբոմի ձայնագրումից և 1970 թվականի հունվարին ընդհատված ելույթից հետո Մայլսը հեռացվել է խմբից։ Մայքլ Ջեֆերին (հիմա Հենդրիքսի միակ մենեջերը) զանգել է Ռեդինգին ու Միթչելին և հայտնել Experience-ի վերաստեղծման մասին։ Երկուսն էլ համաձայնվել մասնակցել շրջագայությանը։ Հենդրիքսը պատրաստ էր տեսնել խմբի կազմում Միթչելին, բայց դեմ էր, որ Ռեդինգի վերադարձին։
1970 թվականի փետրվարի սկզբին Ջեֆերին հարցազրույց է տվել Rolling Stone ամսագրին, որպեսզի հայտնի խմբի վերադարձի մասին։ Հարցարզրույցը հրատարակվել է 1970 թվականի մարտի 19-ին Rolling Stone ամսագրում «J.H.: The End of a Beginning Մայիսիbe» վերնագրով։ Ռեդինգը մի քանի շաբաթ սպասում էր, որ նրան հայտնեն սպասվող շրջագայության համար փորձերի մասին, և երբ նա ի վերջո խոսել է Միթչելի ընկերուհու հետ, Նոելը իմացել է, որ նրան փոխարինել է Քոքսը։ Շրջագայության սկզբից մի քիչ հետո Հենդրիքսը անվանել է այն «The Cry of Love Tour»։ Խումբն էլ անվանվել է «Jimi Hendrix», իսկ երբեմն՝ «Jimi Hendrix Experience»։
Տրիոն ձայնագրվել և գաստրոլներով հանդես է եկել ԱՄՆ-ով 1970 թվականի ապրիլից մինչև օգոստոս։ Օգոստոսի վերջին սկսել է շրջագայության եվրոպական մասը, որի հեդլայնը եղել է Isle of Wight Festival 1970-ը։ 1970 թվականի սեպտեմբերի 18-ին՝ շրջագայության դադարի ժամանակ, Ջիմի Հենդրիքսը մահացել է ։ 1992 թվականին, նրա խումբը ընդգրկվել է Ռոքնռոլի փառքի սրահ ։ 2003 թվականի մայիսի 11-ի Ռեդինգը մահացած է գտնվել Իռլանդիայում՝ իր տանը ։ ԱՄՆ-ով իր շրջագայության ժամանակ Միթչ Միթչելը նույնպես մահացած է գտնվել 2008 թվականի նոյեմբերի 12-ին, Օրեգոնի Փորթլենդ քաղաքի Benson Hotel-ի իր սենյակում ։
Ժառանգություն
Նրանք մեծ դեր են ունեցել հարդ ռոքի և փսիխոդելիկ ռոքի մասսայականացման մեջ ։ The Experience-ը շատ հայտնի էր խմբի ֆրոնտմենի՝ Ջիմի Հենդրիքսի խարիզմայի, հմտությունների և ոճի շնորհիվ։ Խմբի բոլոր երեք ալբոմները՝ Are You Experienced-ը (1967), Axis։ Bold as Love-ը (1967) և Electric Ladyland-ը (1968) ընդգրկվել են Rolling Stone ամսագրի «Բոլոր ժամանակների 500 մեծագույն ալբոմներ» ցանկում՝ 15-րդ, 82-րդ և 54-րդ հորիզոնականներին համապատասխանաբար։ 1992 թվականին The Jimi Hendrix Experience-ը ընդգրկվել է Ռոքնռոլի փառքի սրահ։
Քննադատություն
Երաժշտությունն, որը կատարում էր խումբը բոլորի համար չէր հասկանալի և մոտ։ Բրիտանիայում շատերը չէին ընդունում խմբի արտաքին տեսքը։ Քննադատությունը կարող էր լինել և նրանց կողմից, ովքեր չէին ընդունում ընդհանրապես ռոք երաժշտությունը, այլ նաև նրանց կողմից, ովքեր լսում էին ավելի «դասական» ռոքնռոլ։ Այսպես Ջոն Դիքինը գրել է «New Musical Express» հրատարակությանը (1967 թվականի մայիս)՝
Քննադատության էին ենթարկվում ինչպես խմբի արտաքին տեսքը, այդպես էլ Հենդրիքսի պահվածքը բեմի վրա։ Այսպես Ջինջեր Բեյքերը ասյպիսի գնահատակ է տվել՝
Խմբի երաժշտությունը քննադատում էին նաև սևամորթ ամերիկացիներն, որոնք կարծում էին, որ Հենդրիքսն աղավաղում է նրանց երաժշտությունը։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:1966 հիմնադրված երաժշտական խմբեր Կատեգորիա:Ամերիկյան երաժշտական խմբեր Կատեգորիա:Անգլիական երաժշտական խմբեր Կատեգորիա:Ռոք խմբեր Կատեգորիա:Հարդ ռոք Կատեգորիա:Անգլիական ռոք երաժշտական խմբեր
Կանանց ինքնապաշտպանական ջոկատներ
Կանանց ինքնապաշտպանական ջոկատներ (Yekîneyên Parastina Jin — YPJ), Սիրիական Քրդստանում գործող ժողովրդական աշխարհազոր՝ հիմնված 2012 թվականին՝ որպես ժողովրդական ինքնապաշտպանության ջոկատների՝ YPG-ի (Yekîneyên Parastina Gel) մի թևը ։ YPJ-ն ու YPG-ն քրդական կոալիցիայի ռազմական թևն են, կոալիցիա, որը ղեկավարվում է Քրդական բարձրագույն խորհրդի կազմում ընդգրկված սիրիական ժողովրդավարական միության կողմից, որի հսկողության ներքո է փաստացի գտնվում Սիրիական Քրդստանի՝ Ռոջավայի տարածքի մեծ մասը ։
YPJ-ն ու YPG-ն 2011 թվականից մասնակցում են Սիրիայում ծավալված քաղաքացիական պատերազմին՝ պաշտպանելով քրդաբնակ վայրերը։ Նրանց հիմնական թշնամին Իրաքի և Լևանտի իսլամական պետությունն է, որը գրավել է Ռոջավայից հարավ ընկած տարածքները ։ 2014 թվականի վերջերին YPJ-ի ջոկատների կազմում մարտնչում էին 18-ից 40 տարեկան 7-10 հազար կին ռազմիկներ ։
Կանանց ինքնապաշտպանական ջոկատները կարևոր դեր են խաղացել 2014 թվականի օգոստոսին Սինջար սարի համար մղված մարտերում՝ կոտորածից փրկելով բազմաթիվ եզդիների ։ YPJ-ն ակտիվորեն մասնակցել է նաև Քոբանիի համար մղված կռիվներին ։
Կանանց ինքնապաշտպանական ջոկատները, լինելով կանանց հզոր շարժման եզակի դրսևորում մի տարածաշրջանում, որտեղ կնոջ հասարակական ու հանրային դերն ավանդաբար զգալիորեն սահմանափակված է, առանձնահատուկ ուշադրության են արժանանում    ։
Արտաքին հղումներ
Կատեգորիա:Քաղաքական կուսակցությունների մարտական կազմակերպություններ Կատեգորիա:Կանանց կազմակերպություններ Կատեգորիա:Սիրիայի քաղաքացիական պատերազմ
Հինդ Ռոստոմ
Հինդ Ռոստոմ (هند رستم, ), եգիպտական կինոյի ոսկե դարաշրջանի խորհրդանիշերից մեկը։ Արտաքին տեսքի շնորհիվ համարվել է Արաբիայի Մերիլին Մոնրոն ։ Ծնվել է Եգիպտոսի ազնվական թուրք-չերքեզական ընտանիքում և իր ամբողջ կարիերայի ընթացքում նկարահանվել է ավելի քան 80 ֆիլմերում։
Կենսագրություն
Ռոստոմը ծնվել է Ալեքսանդրիայում 1929 թվականին։ Հայրը եղել է ծագումով թուրք միջին դասի ներկայացուցիչ, մայրը՝ արիստոկրատ  ։ Կարիերան սկսել է 16 տարեկան հասակում՝ նկարահանվելով Azhaar wa Ashwak («Ծաղիկներ և փշեր») ֆիլմում։ Մեծ հաջողության է հասել 1955 թվականին, երբ ռեժիսոր Հասան Ալ Իմամն առաջարկել է նրան խաղալ Banat el Lail («Գիշերվա կինը»)։ Խաղացել է այնպիսի ֆիլմերում, ինչպիսիք են՝ Ibn Hamidu (1957), Յուսեֆ Շահինի Bab El Hadid («Կայարան») Ֆարիդ Շաքիի հետ (1958), Սալահ Աբու Սեյֆի La Anam («Արթուն») Ֆաթեն Համամայի, Օմար Շարիֆի, Ռուշդի Աբազայի հետ (1958), Sira' fi al-Nil («Պայքար Նեղոսում») Օմար Շարիֆի, Ռուշդի Աբազայի հետ (1959), Chafika el Koptia (1963)։
Ռոստոմը հայտնի է եղել որպես եգիպտական կինոյի «գայթակղության թագուհի» և արևելքի Մերիլին Մոնրո։ Կինոասպարեզից հեռացել է 1979 թվականին, քանի որ ցանկացել է, որ հանդիսատեսն իրեն միշտ լավ հիշի։
2002 թվականի դեկտեմբերին հրաժարվել է 1 միլիոն եգիպտական ֆունտ արժողությամբ իր կենսագրական ֆիլմում նկարահանվելու առաջարկից։
Մահ
Մահացել է 2011 թվականի օգոստոսի 8-ին սրտի կաթվածից հոսպիլացավելուց մի քանի ժամ հետո։
Արտաքին հղումներ
Կատեգորիա:Եգիպտացի դերասաններ Կատեգորիա:Եգիպտացի կինոդերասանուհիներ Կատեգորիա:Կաթվածից մահացածներ
Աֆրիկայի ազգերի գավաթ 1986
ԿԱՖ-ի աֆրիկյան ազգերի գավաթի 15-րդ խաղարկությունը անցկացկվեց 1986 թ. մարտի 7-ից մինչև մարտի 21-ը Եգիպտոսի Կահիրե և Ալեքսանդրիա քաղաքներում։ Համաձայն մրցաշարի ձևաչափի՝ 4-ական հավաքականներից կազմված երկու խմբերից յուրաքանչյուրում հաղթող երկու հավաքականներ շարունակում էին պայքարը կիսաեզրափակչում, որի արդյունքում էլ որոշվում էին երրորդ տեղի համար հանդիպման և եզրափակչի մասնակիցները։
Հղումներ
Կատեգորիա:Ֆուտբոլի աֆրիկյան ազգերի գավաթ Կատեգորիա:1986 ֆուտբոլում
Գուրամիշվիլի (մետրոյի կայարան)
Մինչև 1992 թվականը կայարանի անունը «Թեմկա» էր (თემქა)։
Արտաքին հղումներ
Կատեգորիա:Թբիլիսիի մետրոպոլիտենի կայարաններ Կատեգորիա:Մետրոպոլիտենի Ախմետելի-Վարկեթելի գիծ
Լեևռե
Լեևռե (Leevre), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Կրինիչնոե (գյուղ, Բելոգորսկի շրջան)
Կրինիչնոե (Криничне, Kriniçnoye), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Կրինիչնոե գյուղում բնակվում էր 938 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Աղթափա (լեռնագագաթ, Վայք)
Աղթափա, լեռնագագաթ Փոքր Կովկաս լեռնահամակարգում, Վայքում ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Աստերոիդների ցանկ (207301-207400)
Աստերոիդների ցանկ (207201-207300) * Աստերոիդների ցանկ * Աստերոիդների ցանկ (207401-207500)
Hydrogenics
Hydrogenics, ջրի էլեկտրոլիզի և պրոտոն փոխանակման մեմբրանի (PEM) տեխնոլոգիայի վրա հիմնված ջրածնի և վառելիքի բջիրջներ մշակող և արտադրողը  ։ Հիդրոգենիկսը բաժանվում է երկու ենթաճյուղի՝ տեղում արտադրող (OnSite Generation) և էներգետիկ համակարգ (Power Systems): Onsite Generation-ի գլխավոր գրասենյակը գտնվում է Բելգիայի Օվել քաղաքում, 2013 թվականի դեկտեմբերին ունեցել է 73 լրիվ դրույքով աշխատող ։ Power Systems-ը տեղակայված է Կանադայի Օնտարիո նահանգի Միսիսաուգա քաղաքում, որի արբանյակային կառույցը գտնվում է Գլադբեկում, Գերմանիա։ 2013 թվականի դեկտեմբերին այն ունեցել է 62 լրիվ դրույքով աշխատող։ Hydrogenics-ը շարունակում է գործել Բելգիայում, Կանադայում և Գերմանիայում՝ ունենալով մասնաչյուղեր ԱՄՆ-ում, Ինդոնեզիայում, Մալայզիայում և Ռուսաստանում  ։
OnSite արտադրություն
OnSite Generation ճյուղը հիմնված է ջրի էլեկտրոլիզի տեխնոլոգիայի վրա, որը ներառում է թթվածնի (O2) և ջրածնի (H2) անջատումը ջրից՝ էլեկտրոլիտի լուծույթով էլեկտրական հոսանք անցկացնելու միջոցով։ Արդյունքում գազային ջրածինը որսվում է և օգտագործվում արդյունաբերության մեջ, օրինակ՝ ջրածնային վառելիք ստանալու, վերականգնվող և ավելցուկային էներգիան ջրածնի գազային վիճակում մատակարարելու համար։ Hydrogenics-ի HySTAT էլեկտրոլիզատոր արտադրանքը կարող է օգտագործվել ինչես բաց, այնպես էլ փակ տարածություններում։
Էներգիայից գազ
Power-to-Gas-ն էներգիական գործընթացների և պահեստավորման տեխնոլոգիա է, որը վերցնում է հողմային տուրբինների, արևային էներգիայի կամ կենսավառելիքի էլեկտրակայանների արտադրած ավելցուկային էներգիան և էլեկտրոլիզի միջոցով ածխաթթու գազն ու ջուրը վերածում է մեթանի՝ այն պահեստավորելու հնարավորություն տալով  ։ Այնուհետև էլեկտրաէներգիայի ավելցուկը կարող է պահվել առկա պահեստներում՝ ներառյալ էլեկտրաէներգիայի և բնական գազի ցանցերում։ Սա թույլ է տալիս սեզոնային կարգով պահպանել զգալի քանակությամբ էլեկտրաէներգիա և ապահովել CO2 չեզոք վառելիքի պահեստավորումը վերականգնվող էներգիայի գազային աղբյուրի արդյունքի տեսքով  ։
Պատմություն
1988 թվականին Hydrogenics-ը հիմնադրվել է Traduction Militech Translation Inc անվամբ ։ 1995 թվականին, երբ այն ներգրավվեց վառելիքի բջիջների ստացման տեխնոլոգիայի բիզնեսում, Traduction Militech Translation-ը անվանափոխվել էր Hydrogenics-ի (1990) ։
2002 թվականին Hydrogenics-ը ձեռք է բերել EnKAT GmbH-ը՝ ձևավորելով իր Եվրոպական բաժինը ։ Իսկ 2003 թվականին ձեռքբերեց «Կանաչ լույս էներգետիկ տեխնոլոգիաներ»-ը (Greenlight Power Technologies Inc)` վառելիքի բջիջների փորձարկման մրցակցային բիզնեսը։ 2004 թվականին ընկերությունը համալրվեց ալկալեական էլեկտրոլիտային տեխնոլոգիայի վրա հիմնված ջրածնի ստացման Stuart Energy արտադրությունով ։
2007 թվականին Hydrogenics-ը նվազեցրեց վառելիքի բջիջների գործունեության ուղղվածությունը` առավել կենտրոնանալով բեռնատարների վառելիքի և պահուստային էներգիայի շուկաների վրա That same year, Heliocentris partnered with Hydrogenics and SMA Solar Technologie to incorporate Hydrogenics' fuel cell power modules into stationary backup power systems. : Նույն թվականին Heliocentris-ը սկսեց համագործակցել Hydrogenics-ի և SMA Solar Technologie-ի հետ` իր վառելիքի բջիջների էներգիայի մոդուլները անշարժ պահեստային էներգիայի համակարգերում ներառելու ուղղությամբ։
2010 թվականի սեպտեմբերին Hydrogenics-ը դաշինք կնքեց Հյուսիսային Կարոլինայում գտնվող Հիկորին քաղաքում տեղակայված CommScope Inc.-ի՝ միջազգային հեռահաղորդակցման ընկերության հետ։ Դաշինքի համաձայն, CommScope– ը 8.5 միլիոն դոլար է ներդրել համատեղ արտադրանքի զարգացման ծրագրի համար ։
2012 թվականի ապրիլին Hydrogenics-ը փոխըմբռնման հուշագիր է ստորագրում ճապոնական էներգաարդյունաբերական Iwatani կորպորացիայի հետ։ Ընկերությունները սկսում են համագործակցել ճապոնական էներգաշուկայում՝ ներառյալ ջրածնային էներգիայի արդյունավետ պահեստավորման, ջրածնի ստեղծման ու որպես վառելիք օգտագործման, վառելիքի բջիջների ինտեգրման և արդյունաբերական ջրածնի ստեղծման ուղղությամբ ։ Այդ ամսվա վերջին Hydrogenics-ը և Enbridge Inc.-ը համատեղ ձեռնարկություն հիմնեցին` Օնտարիոյում մեկնարկելով էներգիայի կուտակման արդյունավետ տեխնոլոգիաների զարգացման գործընթաց։ Ըստ Համաձայնագրի վերականգնվող էներգիայի ավելցուկի առկայության ժամանակահատվածում արտադրված ջրածինը կփոխանցվի Էնբրիջի բնական գազատարի ցանցին։ 2013-ի հունիսին Hydrogenics-ը հայտարարեց, որ իր գազային սնուցման (Power-to-Gas) կայանn այլևս իրականություն է. տեղի է ունեցել ջրածնի առաջին ուղղակի ներարկումը գազատարի մեջ։
Hydrogenics-ը համագործակցություն սկսեց Հարավային Կորեայի հետ այստեղ տեղակայված Kolon Water & Energy-ի հետ 2014-ի հունիսից այդ երկրում էլեկտրաէներգիայի արտադրությունն ապահովելու համար ։
2019 թվականին Cummins-ը ձեռք բերեց Hydrogenics-ի զգալի մասը` որպես իր Նոր էներգիայի (New Power) ստորաբաժանում։ Hydrogenics-ի 81%-ն այժմ պատկանում է Cummins-ին, իսկ 19%-ը՝ Air Liquide-ին։
Նախագծեր
2000 թվականի հունիսին General Motors-ը և Hydrogenics-ը թողարկեցին իրենց կոդավորված HydroGen1-ը` առաջին սերնդի պրոտոն փոխանակման մեմբրանի վառելիքի բջիջների համակարգով աշխատող փոխադրամիջոցը։ Հաջորդ տարի հոկտեմբերին, երկու ընկերությունները մշակեցին մեքենաների և բեռնատարների սնուցման ցածր արտանետում ունեցող տեխնոլոգիա The following year, in October, the two companies developed low-pollution technology to power cars and trucks. :
2002 թվականի դեկտեմբերին «Կանադայի բնական ռեսուրսներ»-ն (NRCan) ընտրեց Hydrogenics-ը` նոր սերնդի հիբրիդային վառելիքի բջիջներով աշխատող ավտոբուս ստեղծելու համար. Hydrogenics-ն իր տրանսպորտային միջոց-ցանց տեխնոլոգիան ինտեգրեց 12,5 մետրանոց New Flyer Inverno 40i տրանզիտային ավտոբուսի մեջ։ Hydrogenics-ի FC Հիբիդային Տեկնոբաս (Hybrid Tecnobus) միկրոավտոբուսը Եվրոպայում ցուցադրվել է 2005 թվականին։
2010-ի հունվարին Hydrogenics-ը սկսեց մշակել հաջորդ սերնդի էներգահամակարգ, որը կօգտագործվի Կանադայի տիեզերական գործակալության համար Լուսնի մակերեսին շարժունակության կիրառման համար։ Համակարգը ներառում է էլեկտրոլիզատոր, որն արտադրում է ինչպես ջրածին, այնպես էլ թթվածին՝ օգտագործելով արեգակնային էներգիան և վառելիքային բջիջների համակարգ, որը կարող է օգտագործվել շարժունակության, օժանդակ և կենսապահովման համակարգերի համար։ Նույն թվականի օգոստոսին Heliocentris- ը և FAUN Umwelttechnick- ը սկսեցին համագործակցել Hydrogenics-ի հետ` BSR-ի (Berliner Stadtreinigung) համար հիբրիդային աղբատար ստեղծելու համար։
2012 թվականի հուլիսին Hydrogenics-ը միացավ ԵՄ անդամների կոնսորցիումին՝ կառուցելու աշխարհի ամենամեծ ջրածնի ստացիոնար պահեստարանն Իտալիայի Պուլիա շրջանում The system is part of the R&D smart grid project "INGRID." : Համակարգը «INGRID» R&D ցանցի նախագծի մի մասն է։ 2013 թվականի ապրիլին Hydrogenics-ը Համբուրգում տեղակայված E.ON-ի օժանդակ կառույցի համար 1 մեգավատ հզորության ջրածնանային էներգիայի պահեստավորման համակարգ կառուցելու պայմանագիր կնքեց։ Համակարգը կօգտագործի էլեկտրոլիզերներ, որոնք հիմնված են Hydrogenics-ի պրոտոնի փոխանակման մեմբրանի (PEM) տեխնոլոգիայի վրա և կօգտագործի տարածաշրջանային վերականգնվող էներգիայի աղբյուրներից գեներացվող ավելցուկային էներգիան։ E.ON- ի համար Hydrogenics-ի տեղադրած P2G սարքավորումներն առաջին անգամ գործարկվեցին նոյեմբերին։ Ֆալկենհագենի մեխանիզմը օգտագործում է քամու միջոցով աշխատող էլեկտրոլիզի սարքավորումներ, որպեսզի ջրից կորզի ջրածինը, որն այնուհետ միախառնվում է բնական գազի հետ։
2014 թվականի հուլիսին Hydrogenics-ը Օնտարիոյի էներգիայից-գազ (Power-to-Gas) նախագծի համար որպես նախընտրելի պատասխանատու է ընտրվել Էլեկտրաէներգիայի համակարգի անկախ օպերատորի (IESO) կողմից. կորպորացիա, որը պատասխանատու է էլեկտրաէներգիայի շուկայի կառավարման համար և ղեկավարում է հզոր էլեկտրացանցի աշխատանքը Կանադայի Օնտարիո նահանգում։
Արտաքին հղումներ
Կատեգորիա:Կազմակերպություններ այբբենական կարգով
Սանտա Կրոչե (Ֆլորենցիա)
Սանտա Կրոչե (Basilica di Santa Croce, Սուրբ Խաչ եկեղեցի), բազիլիկ Ֆլորենցիայի կենտրոնում, քաղաքի ամենահեղինակավոր տեսարժան վայրերից մեկը։ Ֆրանցիսկյան ամենամեծ եկեղեցին է աշխարհում։ Հայտնի է Ջոտտոյի ֆրեսկոներով և Իտալիայի հանրահայտ մարդկանց շիրիմներով։
Պատմություն
Լեգենդի համաձայն` եկեղեցին հիմնադրել է ինքը սուրբ Ֆրանցիսկ Ասսիզեցին։ Նա մահացել է 1226 թվականին, իսկ մահից ընդամենը երկու տարի անց դասվել է սրբերի շարքին։ 1229 թվականին հիշատակվում է նրան նվիրված եկեղեցու մասին։ Այդ կառույցի տեղում կառուցվող նոր եկեղեցու շինարարությունը սկսվում է 1294 թվականի մայիսի 12-ին (հնարավոր է, որ ճարտարապետը եղել է Առնոլֆո դի Կամբիոն) ։ Շինարարության ծախսերը հոգացել են Ֆլորենցիայի բարեկեցիկ ընտանիքները։ 1442 թվականին եկեղեցին օծվել է Հռոմի Եվգենի IV պապի կողմից։
Եկեղեցու պատուհանները զարդարված են վիտրաժներով, որոնք ընդարձակում են շինության ինտերիերը։ Եկեղեցին կառուցված է եգիպտական Т-աձև խաչի տեսքով և համարվում է Իտալիայի ֆրանցիսկյան ամենամեծ եկեղեցին։ Ժամանակի ընթացքում եկեղեցին բազմիցս վերաշինվել է։ 16-րդ դարի երկրորդ կեսին ավերվել են փայտյա շատ մասեր։ Իտալացի քանդակագործ Անդրեա Օրկանյայի ֆրեսկոները մնացել են խորանի տակ, որ նկարազարդել է Ջորջո Վազարին։ Եկեղեցին գոթական ոճով է կառուցված, այդ պատճառով այն ավելի փոքր է երևում, քան Սանտա Մարիա դել Ֆիորեն։ Սանտա Կրոչեն զարդարված է բազմաթիվ ֆրեսկոներով, Ջոտտոյի քանդակներով։ Եկեղեցում իրենց կնիքն են թողել նշանավոր շատ այլ քանդակագործների ու նկարիչներ ևս, ինչպես օրինակ` Դոնատելլոն, Անտոնիո Կանովան, Ջովանի դա Միլանոն, Թադեո Գադդին, Անտոնիոն, Բերնարդո Ռոսելինոն։ Առանձնանում է սուրբ Ֆրանցիսկին նվիրված հարթաքանդակներով եպիսկոպոսական գահը, որի հեղինակը Բենեդետո դե Մայանոն է (1472)։
1866 թվականին համալիրը դարձելէ պետության սեփականություն ։
Սանտա Կրոչեն` որպես պանթեոն
Եկեղեցում թաղված են մոտ 300 նշանավոր ֆլորենտացիներ` արվեստի, գիտության, քաղաքական գործիչներ։ Առավել տարածված են մարմարյա տապանաքարերը` մահացածի կերպարանքի փորագրությամբ։ Շինությունն ունի երկու սյունաշարերով ձգվող կամարներ։
Իտալիայի մեծ մարդկանց տապաններ
Բազիլիկում կան Իտալիայի հանրահայտ մարդկանց շատ գերեզմաններ ու հուշատախտակներ։ Դրանց թվում են.
Մշակույթում
Սանտա Կրոչե բազիլիկը կարելի է տեսնել Assassin’s Creed II համակարգչային խաղում։ Սյուժեի համաձայն` 1476 թվականին գլխավոր հերոսը հայտնվում է եկեղեցու դարպասներից ներս, որպեսզի սպանի եկեղեցական Ուբերտո Ալբերտիին, ով ներկա էր գտնվել նկարիչ Անդրեա դել Վերոկկիոյի նկարների ցուցահանդեսին։
Արտաքին հղումներ
Կատեգորիա:Իտալիայի եկեղեցիներ
Ն. Դոբրոլյուբովի հուշարձան (Նիժնի Նովգորոդ)
Նիկոլայ Դոբրոլյուբովի հուշարձան (Памятник Н. А. Добролюбову), Նիկոլայ Դոբրոլյուբովին նվիրված հուշարձան Նիժնի Նովգորոդի Թատերական հրապարակում՝ Մաքսիմ Գորկու անվան նիժեգորոդյան դրամատիկական թատրոնի աջ կողմում։ Մոտակայքում է գտնվում տունը (Պոժարսկու փողոց 5), որտեղ ծնվել է գրաքննադատ, հրապարակախոս Նիկոլայ Դոբրոլյոբովը (1836-1861)։
Պատմություն
Հուշարձանի բացումը տեղի է ունեցել 1986 թվականի հունվարի 31-ին՝ Նիկոլայ Դոբրոլյուբովի ծննդյան 150-ամյակի կապակցությամբ ։
Բրոնզե ֆիգուրը նստած է կարմիր գրանիտե ցածր պատվանդանի վրա։ Քանդակագործը կերտել է 25-ամյա Նիկոլայ Դոբրլյոբովին մտածմունքի, մտքի կենտրոնացված աշխատանքի պահին։
Աղբյուրներ
Կատեգորիա:1986 հիմնադրումներ Կատեգորիա:Նիժնի Նովգորոդի հուշարձաններ
Ֆիորենտինա
Ֆիորենտինա (ACF Fiorentina), իտալական ֆուտբոլային ակումբ Ֆլորենցիա քաղաքից։ Ակումբը հիմնադրվել է 1926 թվականին և ներկայումս հանդես է գալիս Սերիա A-ում։ Իր գոյության հիմնական մասը Ֆիորենտինան անցկացրել է Իտալիայի բարձրագույն դիվիզիոնում․ ընդամենը 4 թիմ է ավելի շատ մրցաշրջան անցկացրել Սերիա A-ում։
Ֆիորենտինան 2 անգամ դարձել է Իտալիայի չեմպիոն՝ 1955-56 և 1968-69 մրցաշրջաններում։ Ակումբը նաև 6 անգամ հաղթել է Իտալիայի գավաթը և 1 անգամ՝ Իտալիայի սուպերգավաթը։ Բացի այդ, Ֆիորենտինան հաղթել է ՈՒԵՖԱ Գավաթակիրների գավաթը 1960-61 մրցաշրջանում և գրավել երկրորդ տեղը Եվրոպական գավաթում 1956-57 մրցաշրջանում՝ եզրափակչում պարտվելով Ռեալ Մադրիդին։ 1989-90 մրցաշրջանում Ֆիորենտինան հասավ ՈՒԵՖԱ Գավաթի եզրափակիչ, սակայն պարտվեց Յուվենտուսին։
Ֆիորենտինան եվրոպական 13 թիմերից է, որոնք խաղացել են բոլոր 3 գլխավոր մայրցամաքային մրցաշարերի եզրափակիչներում․ Չեմպիոնների Լիգայի (1956-57), ՈՒԵՖԱ Գավաթակիրների գավաթի (1960-61 և 1961-62) և ՈՒԵՖԱ Գավաթի (1989-90)։
1931 թվականից ի վեր Ֆիորենտինան իր տնային խաղերն անցկացնում է Ստադիո Արտեմիո Ֆրանկի մարզադաշտում, որը ներկայումս տեղավորում է 43․147 հանդիսական։ Ֆիորենտինան հայտնի է Viola մականունով, որը նրան տրվել է ավանդական մանուշակագույն մարզահագուստի համար։
Ներկա կազմ
2017 թվականի օգոստոսի 31-ի դրությամբ
(վարձավճարով Պեսկարայից)
(վարձավճարով Բետիսից)
(վարձավճարով Պալերմոյից) (վարձավճարով Մոնակոյից)
(վարձավճարով Ատալանտայից)
Արտաքին հղումներ
Կատեգորիա:Իտալական ֆուտբոլային ակումբներ Կատեգորիա:1926 հիմնադրումներ Իտալիայում
Էմիլ Օլիվյե
Օլիվյե-Էմիլ Օլիվյե (Olivier Émile Ollivier, ), ֆրանսիացի քաղաքական և պետական գործիչ, 1869 թվականի դեկտեմբերի 27-ից մինչև 1870 թվականի օգոստոսի 9-ը փաստացի ղեկավարել է նախարարների կաբինետը։
Կենսագրություն
1848 թվականին Օլիվյեն երկրի ժամանակավոր կառավարության կողմից ուղարկվեց հարավ՝ որպես հանրապետության հանձնակատար։
Հետագայում Էմիլը դարձավ Բուշ դյու Ռոնի բաժանմունքի ոստիկանապետ, որտեղ նա ցուցաբերեց անկայունություն՝ մոտենալով միապետներին և հոգևորականներին։
Իշխանությունը Լուի Նապոլեոնի ձեռքը հանձնելուն պես Օլիվյեն ստիպված եղավ հեռանալ ծառայությունից և սկսեց աշխատել որպես իրավաբան և լրագրող ։
1857 թվականին օրենսդիր մարմնում Էմիլ Օլիվյեն ընտրվեց որպես Փարիզի պատգամավոր և մինչև 1863 թվականը պատկանում էր հինգի խմբին, որն այնուհետև կազմում էր նապոլեոնյան ռեժիմի միակ ընդդիմությունը ։
1869 թվականի մայիսի ընտրություններում Էմիլը հայտնվեց Ֆրանսիայի մայրաքաղաքում, ըստ երևույթին, լինելով ընդդիմություն, բայց, ըստ էության, կառավարության թեկնածու, ով մտավ պալատ միայն հարավային գերատեսչություններից մեկի քվեարկության շնորհիվ։ Նա հստակ ասել է իր ծրագիրը «փրկիր կայսրությունը»՝ լիբերալիզմին զիջելով։
Վարչական ապակենտրոնացման հարցը մշակելու համար կազմված հանձնաժողովի նախագահ նշանակվեց նախկին վարչապետ տարեց Ադիլոն Բարոն։ Նախարարության միջև միաձայնությունը երկար չտևեց. երբ գործը հասավ հանրաքվեի միջոցով բարեփոխումների իրականացմանը, Լուի Բյուֆֆեն և կոմս Դարյուն հրաժարական տվեցին, քանի որ երբ հարցնում էին հանրաքվեի մասին, նրանք ընդունում էին կայսեր իրավունքը ժողովրդին դիմելու միայն զուտ արքայական հարցերով։ Արտաքին գործերի նախարարի պորտֆելը անցավ Գրեմոնի ձեռքը։ 1870 թվականի մայիսի 8-ին տեղի ունեցած բողոքարկման արդյունքում ձայների մեծամասնությունը (82,68%) հանդես եկավ կառավարության կողմնակից, բայց ընդդիմության ուժեղացումը հարուցեց կայսրության կողմնակիցների գաղափարը, որ անհրաժեշտ է վերականգնել իր հեղինակությունը` արտաքին թշնամիներին հաղթելով։ Ռազմական նախարար Էդմոն Լեբյոֆը հավաստեց, որ Ֆրանսիան պատրաստ է պատերազմի. Օլիվյեն, ոչ պակաս ամբարտավանությամբ, 1870 թվականի ամռանը, «թեթև սրտով», ինչպես ինքն էր ասում, մարտահրավեր նետեց Պրուսիային՝ իսպանական գահին Հոհենցոլերի թեկնածության համար։
Ֆրանս-պրուսական պատերազմի ճակատներում ֆրանսիական բանակի առաջին ցավալի պարտություններից հետո Օլիվիեի կաբինետը, լիովին չկարողանալով հաղթահարել դժվարությունները, տապալվեց։ 1870 թվականի սեպտեմբերի 4-ի հեղափոխությունից հետո Էմիլ Օլիվյեն փախավ Իտալիա և վերադարձավ միայն 1874 թվականին, բայց նրա քաղաքական կարիերան ավարտվեց ընդմիշտ ։
Բազմաթիվ իրավաբանական և գրական հոդվածների հեղինակ Օլիվյեն իր կյանքի վերջին տարիներին ջատագովական է գրում իր գործունեության և երկրորդ կայսրության լիբերալ դարաշրջանի համար։ 1895 և 1896 թվականներին «Revue des deux Mondes»-ը հրատարակել է Էմիլ Օլիվիեի մի քանի հետաքրքիր հոդվածներ՝ Լուի Նապոլեոնի՝ որպես հանրապետության նախագահ լինելու մասին։
Ընտանիք
Կինը՝ Բլանդինան, կոմսուհի Մարիա Կատերինա Սոֆյա Ագուի և կոմպոզիտոր Ֆերենց Լիստի դուստրն էր։
Աղբյուրներ
Կատեգորիա:19-րդ դարի քաղաքական գործիչներ Կատեգորիա:Ֆրանսիայի վարչապետներ Կատեգորիա:Ֆրանսիայի արդարադատության նախարարներ Կատեգորիա:Ֆրանսիացի իրավաբաններ Կատեգորիա:Ֆրանսիական ակադեմիայի անդամներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի պետական գործիչներ Կատեգորիա:Ֆրանսիացի պատմաբաններ Կատեգորիա:Ֆրանսիացի փաստաբաններ